แบงก์โน้ตส์
โอว...ม่ายนะ
21 ส.ค. 2554

โอว...ม่ายนะ
โดย..ทีมข่าวการเงิน
ถือเป็นเรื่องช็อกซีเนมา เมื่อจู่ๆ คุณยายวัย 71ชาว จ.เพชรบุรี ถูกกรมสรรพากรเรียกเก็บภาษีสูงลิ่วถึง 2 ล้านบาท!!
โอ้ว...วว พระเจ้าจอร์จ งานนี้ทำเอา คุณยายผิน ศิริเรือง ต้องหอบสังขารโดยมีลูกหลานจูงไปพบเจ้าหน้าที่สรรพากร เพื่อยืนยันว่าคุณยายไม่ได้ประกอบอาชีพอะไรนะจ๊ะหลานจ๋า มารีดเลือดกะยายได้อย่างไรรรรร




ก็ไหงจู่ๆ มีเจ้าหน้าที่บุกแจ้งถึงบ้านว่าต้องเสียภาษี 1,778,000 บาท เพราะคุณยายเป็นผู้ค้าปุ๋ยยี่ห้อดัง
ใครโดนยังงี้สงสัยความดันพุ่งปรี๊ด 
โชคดีที่คุณยายเอาอายุ 71 ปีเข้าไปชี้แจง จึงรับประกันความน่าเชื่อถือ
งานนี้เชื่อว่าน่าจะมีมือดีนำชื่อและหลักฐานของคุณยายผินไปแอบอ้างเพื่อเลี่ยงภาษีและหาผลประโยชน์
เพราะสรรพากร อ.บ้านลาด ยืนยันเสียงเหน่อ ว่า พ้มได้รับเอกสารแจ้งยอดภาษีหัก ณ ที่จ่ายของนางผิน จากบริษัทค้าปุ๋ยจิงๆ 
ถ้าใครที่โดนเรียกภาษีไม่ได้ประกอบการค้าจริง ก็มาให้ถ้อยคำข้อเท็จจริงด้ายเจ้าหน้าที่จะส่งเรื่องแจ้งกลับไปยังกรมสรรพากรให้ติดตามข้อเท็จจริงกับบริษัทผู้แจ้ง 
ตอนนี้พบว่ามีอีกหลายรายที่โดนลักษณะไปเยี่ยงนี้แหม่...
นายทุนตัวจริงรวย ลอยนวล ชาวบ้านตาดำๆ ไม่รู้อีโหน่อีเหน่โดนสวมสิทธิแจ้งเท็จ เป็นผู้ประกอบการร้อยล้าน พันล้านซะงั้นยังไงเฮียเอ๊าะสาธิต รังคสิริ เป็นหูเป็นตาด้วย